1Anam ari kamudian, Isa Almasih mambawok Petrus, Yakobus sa-rato jo karek-annyo Yahya, payi ma-asiangkan diri ka sabuwah gunuang nan tenggi. 2Di adok-an urang nan batigo tu, Isa Almasih barubah rono muko-Nyo: Muko-Nyo manjadi tarang bakcando matoari, jubah-Nyo manjadi putiah bakilauan. 3Kamudian, katigo urang pangikuik Baliau tu, manampak Musa, sarato jo Elia, sadang bi mange-cek jo Isa Almasih. 4Mako, Petrus ba-kato kabake Isa Almasih, ”Tuhan, la-mak bana parasaan kito di siko. Jikok Tuhan layi satuju, ambo ka managak-kan tigo buwah kemah di siko: ciyek untuak Tuhan, ciyek untuak Musa, nan ciyek lai untuak Elia.” 5Samantaro Petrus sadang mange-cek juwo lai, mako, tibolah awan nan sangaik tarang marawok-i inyo tu, sa-rato dari dalam awan tu tadanga su-waro nan bakato, ”Ikolah Anak-Den, nan Den kasiahi. Inyo nan manyanang-kan ati-Den. Iyokanlah sagalo kato-kato-Nyo!” 6Kutiko pangikuik-pangikuik Isa Almasih mandanga suwaro tu, inyo tu bi tabik takuik, sainggo bi tasung-kua ka tanah. 7Tapi, Isa Almasih da-tang, sarato ma-awai pangikuik-Nyo tu. ”Bi tagaklah, ” kecek Baliau, ”jan takuik!” 8Kutiko pangikuik-Nyo tu bi maliyek, indak surang juwo doh urang lain nan nampak dek inyo tu, salain dari Isa Almasih. 9Di kutiko inyo tu bi turun dari gu-nuang tu, mako, Isa Almasih mam-paringekkan pangikuik-Nyo tu, ”Jan dicuritokan ka siya-siyanyo, apo nan lah angkau caliak cako tu, sabalun Anak Manusia di iduikkan baliak sa-sudah mati.” 10Pangikuik-pangikuik Isa Almasih bi batanyo kabake Baliau, ”Baa mang-ko guru-guru ugamo bi mangatokan, baraso Elia musti tibo labiah dulu?” 11Isa Almasih manjawauk, ”Batua tu, Elia tibo labiah dulu, sarato inyo nan ka mampasiyaukkan sagalo sasuatu. 12Ambo bakato kabake angkau, Elia lah tibo, tapi, urang-urang tu indak bi tawu jo inyo; urang-urang tu mampa-buwek Elia sakandak atinyo sajo. Sa-rato baitu pulo nan ka dipabuwek dek inyo tu kabake Anak Manusia.” 13Barulah bi mangarati pangikuik-pangikuik Isa Almasih, baraso Baliau mancuritokan tantang Yahya Pam-baptis. 14Kutiko Isa Almasih sarato jo ka-tigo pangikuik-Nyo, babaliak ka tam-paik urang nan banyak, tibolah surang laki-laki, sujuik di adok-an Isa Almasih, 15inyo bakato, ”Angku, tolonglah, ibo-ilah anak ambo. Anak ambo tu disawan. Panyakik sawannyo tu sa-bana barek, sainggo acok bana inyo jatuah masuak api, sarato acok pu-lo jatuah masuak ayie. 16Ambo lah mambawok anak ambo tu kabake pa-ngikuik-pangikuik Angku, tapi, indak bisa doh pangikuik Angku tu mance-gakkannyo.” 17Isa Almasih manjawauk, ”Angkau iyo sabana indak baka-ilieran! Angkau iyo urang nan indak mangarajokan suruah, samo jo urang nan indak ba-iman. Sampai pabilo andaknyo Ambo musti sapayi jo angkau, sarato mus-ti basaba jo angkau? Bawoklah anak tu kamari!” 18Sudah tu, Isa Almasih mamarentahkan roh jahek nan di da-lam diri anak tu, supayo kaluwa. Roh jahek tu pun kaluwa, mako, cegaklah anak tu sakutiko tu juwo. 19Kamudian, pangikuik-pangikuik Isa Almasih bi datang kabake Baliau, jo sacaro tasandiri, sarato jo bata-nyo, ”Ngku, apo sabauknyo mangko kami indak bisa ma-usie roh jahek tu?” 20Isa Almasih manjawauk, ”Dek ka-rano angkau kurang bi picayo. Kana-ilah apo nan Ambo katokan ko! Kok santano angkau layi ba-iman agak sa-gadang bijo sasawi, mako, angkau bi-sa bakato kabake bukik ko, ’Pindahlah ka tampaik nan lain!’ mako, lah mus-ti bukik ko pindah. Indak ciyek juwo doh nan indak ka bisa angkau pabu-wek! [ 21Tapi, roh jahek nan bakcando iko, hanyo bisa di-usie jo sacaro ba-dowa, sarato jo bapuwaso.]" 22Kutiko pangikuik-pangikuik Isa Almasih bakumpua di Galilea, ma-ko, Isa Almasih bakato kabake inyo tu, ”Indak ka lamo lai, Anak Manu-sia ka disarahkan ka dalam kuwaso manusia. 23Inyo ka dibunuah, tapi, di ari nan katigo Inyo ka di-iduikkan baliak.” Dek mandanga nan baitu, mako, pa-ngikuik-pangikuik Isa Almasih tu, bi sangaik sadiah atinyo. 24Kutiko Isa Almasih sarato jo pa-ngikuik-pangikuik-Nyo sampai di Ka-pernaum, mako, bi tibolah tukang min-tak pajak Baithulmukadis, batanyo ka Petrus, ”Layikoh sato Guru angkau mambayie pajak Baithulmukadis, layi atau indak?” 25Petrus manjawauk, ”Layilah, baa ka indak pulo!” Kutiko Petrus pulang, Isa Almasih labiah dulu manyapo inyo, ”Simon, baa pandapek angkau? Siya nan musti mambayie beo, atau pajak, kabake ra-jo-rajo di dunia ko? Rakyaikkoh, atau urang asiang?” 26”Urang asiang, ” kecek Petrus. Isa Almasih bakato, ”Jikok baitu, rak-yaik indak paralu doh mambayie. 27Tapi, janlah kito manyingguang parasaan urang-urang tu. Jadi, kiniko payilah mamapeh ka danau. Sudah tu, ambiak-lah ikan nan partamu dapek. Mako, di dalam muncuang ikan tu, ka tasuwo dek angkau pitih nan sacukuiknyo, untuak pambayie pajak kito baduwo. Ambiak-lah pitih tu, sarato bayielah kabake inyo tu, pajak kito untuak Baithulmukad is.”
Copyright
Learn More
min_Latn zho_Hant eng_Latn